Ranar Dimokradiyya (Nijeriya)

Ranar dimokuradiyya ranar hutu ce ta ƙasa baki ɗaya a Najeriya domin tunawa da maido da mulkin dimokraɗiyya a shekarar 1999, wanda aka yi ranar 12 ga watan Yuni. Har zuwa 2018, ana yin bikin kowace shekara a ranar 29 ga Mayu. Al'ada ce da ake gudanar da ita kowace shekara, tun daga shekara ta 2000. Ranar 12 ga watan Yuni aka fi sani da ranar Abiola, wanda aka yi bikin a Legas, Najeriya da wasu jihohin kudu maso yammacin Najeriya.  

 Tarihi 

 Wai-wa-ye
Najeriya ta samu ƴancin kai daga ƙasar Burtaniya a ranar 1 ga Oktoban 1960. A mafi yawan tarihinta na 'yancin kai, Najeriya ta kasance ƙarƙashin wasu gwamnatocin sojoji, waɗanda suka shiga tsaka-tsakin lokaci na mulkin dimokradiyya (misali daga 1979 zuwa 1983 tare da Alhaji Shehu Shagari ). Babban shugaban mulkin soja na ƙarshe shine Janar Sani Abacha, wanda ya mutu kwatsam a shekarar 1998. Magajinsa, Janar Abdulsalami Abubakar, ya yi alƙawarin miƙa mulki ga mulkin demokraɗiyya, don haka aka amince da sabon kundin tsarin mulki a ranar 5 ga Mayu, 1999. An gudanar da zaɓe kuma aka zaɓi Janar Olusegun Obasanjo mai ritaya, wanda a baya ya taɓa mulkin Najeriya a matsayin shugaban mulkin soja.

 Ranar Dimokuradiyya 
Tun da farko ranar 29 ga watan Mayu ita ce ranar dimokuraɗiyya a Najeriya, a daidai lokacin da sabon zaɓaɓɓen shugaban ƙasa Olusegun Obasanjo ya karɓi mulki a matsayin shugaban kasar Najeriya. A ranar 6 ga watan Yunin 2018, kwanaki takwas bayan 29 ga watan Mayu, 2018, aka yi bikin ranar dimokraɗiyya, gwamnatin tarayyar Najeriya ƙarƙashin jagorancin shugaba Buhari ta ayyana ranar 12 ga watan Yuni a matsayin sabuwar ranar dimokuradiyya ƙasar. Anyi hakan ne domin tunawa da zaɓen dimokraɗiyya na MKO Abiola a ranar 12 ga watan Yuni 1993, wanda gwamnatin Ibrahim Babangida ta soke bisa kuskure. Daga baya an tsare MKO Abiola bayan da ya ayyana kansa a matsayin shugaban ƙasa a wancan lokacin.

 Take 
Attih Soul ne ya rubuta taken ranar dimokuradiyyar Najeriya bisa umarnin gwamnatin Buhari a shekarar 2017 a wani ɓangare na murnar zagayowar ranar.

 Duba kuma 
Ranar Democracy Day a wasu ƙasashe.

Manazarta

Category: Al'adun Najeriya